CELEX: 62015CA0015
Language: sk
Date: 2016-06-21 00:00:00
Title: Vec C-15/15: Rozsudok Súdneho dvora (veľká komora) z 21. júna 2016 (návrh na začatie prejudiciálneho konania, ktorý podal Rechtbank van Koophandel te Gent – Belgicko) – New Valmar BVBA/Global Pharmacies Partner Health Srl (Návrh na začatie prejudiciálneho konania — Voľný pohyb tovaru — Zákaz opatrení s rovnakým účinkom ako množstevné obmedzenia vývozu — Článok 35 ZFEÚ — Spoločnosť so sídlom v holandskom jazykovom regióne Belgického kráľovstva — Právna úprava ukladajúca povinnosť vyhotovovať faktúry v holandskom jazyku pod hrozbou absolútnej neplatnosti — Koncesná zmluva s cezhraničným prvkom — Obmedzenie — Dôvod — Absencia proporcionality)

29.8.2016   
            
            
               SK
            
            
               Úradný vestník Európskej únie
            
            
               C 314/4
            
         Rozsudok Súdneho dvora (veľká komora) z 21. júna 2016 (návrh na začatie prejudiciálneho konania, ktorý podal Rechtbank van Koophandel te Gent – Belgicko) – New Valmar BVBA/Global Pharmacies Partner Health Srl
   (Vec C-15/15) (1)
   
   ((Návrh na začatie prejudiciálneho konania - Voľný pohyb tovaru - Zákaz opatrení s rovnakým účinkom ako množstevné obmedzenia vývozu - Článok 35 ZFEÚ - Spoločnosť so sídlom v holandskom jazykovom regióne Belgického kráľovstva - Právna úprava ukladajúca povinnosť vyhotovovať faktúry v holandskom jazyku pod hrozbou absolútnej neplatnosti - Koncesná zmluva s cezhraničným prvkom - Obmedzenie - Dôvod - Absencia proporcionality))
   (2016/C 314/05)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van Koophandel te Gent
   
      Účastníci konania pred vnútroštátnym súdom
   
   
      Žalobkyňa: New Valmar BVBA
   
      Žalovaná: Global Pharmacies Partner Health Srl
   
      Výrok rozsudku
   
   Článok 35 ZFEÚ sa má vykladať v tom zmysle, že bráni takej právnej úprave federálneho samosprávneho celku určitého členského štátu, akou je právna úprava Flámskeho spoločenstva Belgického kráľovstva, ktorá každému podniku s prevádzkovým sídlom na území tohto samosprávneho celku ukladá povinnosť uvádzať všetky údaje na faktúrach týkajúcich sa cezhraničných transakcií výlučne v úradnom jazyku tohto federálneho samosprávneho celku pod hrozbou neplatnosti týchto faktúr, o ktorej rozhodne súd aj bez návrhu.
   
      (1)  Ú. v. EÚ C 118, 13.4.2015.